תחנת הרכבת באר שבע – מרכז

תחנת הרכבת באר שבע – מרכז היא תחנת הקצה הדרומי של שירות הרכבות הבין-עירוניות של רכבת ישראל. התחנה ממוקמת בסמוך לתחנה המרכזית של באר שבע, ומרוחקת מרחק הליכה מקניון הנגב ומקניון קריית הממשלה. תחנת הרכבת נפתחה ב-20 בספטמבר 2000 ועד מהרה זכתה לקהל נוסעים נרחב בשל מיקומה בלב העיר ובסמוך למספר רב של מרכזים מסחריים. מפתיחתה בשנת 2000 עד לפתיחת תחנת דימונה בשנת 2005, הייתה זו תחנת הנוסעים הדרומית ביותר של רכבת ישראל. גם כיום נותרה התחנה תחנת קצה משום שהנסיעות לדימונה יוצאות מתחנת הרכבת באר שבע – צפון / אוניברסיטה הנמצאת כחמישה קילומטרים מצפון לה. בשנת 2001, עקב צפיפות רבה שנוצרה ברכבות היוצאות מתחנה זו, הוכפל מספר הרכבות היוצאות ובאות לתחנה, כך שבכל שעה יוצאת רכבת. ביולי 2012 החלה רכבת ישראל להפעיל בשעות העומס שתי רכבות בשעה מהתחנה לכיוון צפון – רכבת מאספת שעוצרת בכל התחנות בקו, וברוב שעות היום ממשיכה לחיפה ולנהריה, ורכבת מהירה שעוצרת רק בתחנות באר שבע צפון, קריית גת, תחנות תל אביב ומסיימת את נסיעתה בתחנת הרצליה. זמן הנסיעה ברכבת זו מבאר שבע מרכז לתל אביב ההגנה אורך כשעה בלבד. בתאריך 18 בספטמבר 2022 הוחלט לסגור את תחנת באר שבע מרכז במוצאי שבת ועד להודעה חדשה זאת בגלל עבודות החשמול. התחנה נבנת על ידי האדריכל אלי ארמון. התחנה היא מעין מבנה של "באר" בחיפוי אבן מצפה מקומית, כזו שלא עברה עיבוד. עמודי הפלדה הם כמו עצים הנושאים את חלון הגג מבפנים ואת הסככות מבחוץ, וכך נוצר מעין "בוסתן". בתחנה נמצאת גם רפליקה של גשר הרכבת הטורקי על נחל באר שבע, התאפיין בקשתות אבן רחבות. מתחת ל"גשר" מוצבות מכונות הכרטוס ובקרת הכניסה לרציפים, וכך נוצרו שערים מקושתים המקשרים בין הרציפים ובין בניין הטרמינל שבו נוצרה "הבאר". במשך חמש שנות קיומה, הונחו בתחנה שתי מסילות בסמוך לשני רציפים[דרושה הבהרה]. ב-2006 החלה תוכנית שדרוגים לתחנה, שבין היתר כללה הנחת שתי מסילות נוספות בסמוך לשני רציפים חדשים, הרחבת מפלס הרציפים, בניית גגונים מעל הרציפים והתקנת דלתות אוטומטיות בכניסה אליהם. בשנת 2011 סיימו את עבודות הרציפים הנוספים ורכבות החלו להיכנס אף אליהם. בטקס חגיגי, שנערך ב-27 באוקטובר 2014, בהשתתפות ראש העירייה רוביק דנילוביץ', ומאות נכבדים, נחנכה כיכר נאוי על שם ראש העיר אליהו נאוי, המהווה את מתחם התחבורה המטרופוליני החדש בבאר שבע, שמחבר את התחנה המרכזית (טרמינל באר-שבע) ותחנת הרכבת באר שבע מרכז. בשנת 2019 החלו עבודות להקמת רציף חמישי בתחנה. העבודות הסתיימו בשנת 2022. בזכות הוספת הרציף החדש מתאפשר דיור רכבות נוסף בתחנה והיא תוכל לשרת כמות רכבות נוסעים גדולה יותר בשעה. פעם בשעה יוצאת רכבת בקו באר שבע - קריית גת - קריית מלאכי - לוד - ת"א - חיפה - הקריות - נהריה. כל חלקו של קו זה הוא מאסף (פרט לחלקו הישיר מהרצליה ועד לחיפה), מכאן שמו הדרומי של קו זה הוא "קו הנגב המזרחי". לעיתים יוצאת גם מן התחנה גרסה מקוצרת של הקו המגיע עד לתחנת ת"א סבידור. 8 פעמים ביום יוצאות רכבות מהירות בקו באר שבע - קריית גת - לוד - ת"א - חדרה - חיפה - כרמיאל, 4 פעמים בבוקר ו-4 פעמים בצהריים. פעם בשעה ברוב שעות היום יוצאת רכבת בקו באר שבע - בנימינה דרך תחנות הנגב המערבי, רחובות, לוד, תל אביב ומסילת החוף. בעבר עד להפסקת השירות יצאו מהתחנה רכבות לילה בקו באר שבע - ראשון לציון - ההגנה בתחנה זו. בעבר עד להפסקת השירות יצאו מהתחנה רכבות בקו הלילה באר שבע - לוד - נתב"ג - ההגנה. התחנה ממוקמת בסמוך לתחנה המרכזית של באר שבע. בה מופעלים קווי אוטובוס בין עירוניים של אגד, דן בדרום ומטרופולין, אלקטרה אפקים, קווים וקווי אוטובוס עירוניים של דן באר שבע. תחנת הרכבת באר שבע מרכז, אוקטובר 2020 רציפי תחנת הרכבת באר שבע מרכז, הרציף ה-5 בבנייה, אוקטובר 2020 מדיה וקבצים בנושא תחנת הרכבת באר שבע – מרכז בוויקישיתוף אתר האינטרנט הרשמי של תחנת הרכבת באר שבע – מרכז תחנת הרכבת באר שבע מרכז באתר רכבת ישראל תחנת רכבת באר שבע מרכז באתר ארמון אדריכלים מיכאל יעקובסון, יצירת הביכורים שלי: 3 אדריכלים בולטים חוזרים לעבודתם הראשונה, באתר Xnet‏, 9 ביוני 2019 מיכאל יעקובסון, יצירת הביכורים שלי: 3 אדריכלים בולטים חוזרים לעבודתם הראשונה, באתר Xnet‏, 9 ביוני 2019 תחנת רכבת חדשה: באר שבע מרכז, באתר גלובס, 24 בספטמבר 2000 יעקב לוי, מתחם התחבורה החדש ייקרא ע"ש אליהו נאוי, באתר mynet (כפי שנשמר בארכיון האינטרנט), 6 בספטמבר 2012 רציף חמישי יתווסף לתחנת רכבת מרכז בבאר שבע, באר שבע נט, 25 ביולי 2019 הסתיים פרויקט הוספת הרציף החמישי והבלתי שגרתי הנדסית, בתחנת באר שבע מרכז, בעמוד הפייסבוק של שבתשתיות, 6 בפברואר 2022